ai4bharat/Pralekha huggingface dataset:
മന്ത്രിസഭ
ആരോഗ്യ, വൈദ്യശാസ്ത്ര മേഖലകളില് സഹകരിക്കുന്നതിന് ഇന്ത്യയും സ്വാസിലാന്റും തമ്മില് ഒപ്പുവെച്ച ധാരണാപത്രത്തിന് കേന്ദ്ര മന്ത്രിസഭാ യോഗത്തിന്റെ അംഗീകാരം
ആരോഗ്യ, വൈദ്യശാസ്ത്ര രംഗങ്ങളില് സഹകരിക്കുന്നതിന് ഇന്ത്യയുടം സ്വാസിലാന്റും തമ്മില് ഒപ്പുവച്ച ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില്ച്ചേര്ന്ന കേന്ദ്ര മന്ത്രിസഭാ യോഗം മുന്കാല പ്രാബല്യത്തോടെ അംഗീകാരം നല്കി. 2018 ഏപ്രില് 9 നാണ് ധാരണാപത്രത്തില് ഒപ്പുവച്ചത്.
ധാരണാപത്രത്തില് താഴെപ്പറയുന്ന മേഖലകളില് സഹകരണത്തിന് വ്യവസ്ഥ ചെയ്യുന്നു.
1. ഡ്രഗ്സ് ആന്റ് ഫാര്മസ്യൂട്ടിക്കല് ഉല്പ്പന്നങ്ങള്
2. മെഡിക്കല് കണ്സ്യൂമബിള് ഉല്പ്പന്നങ്ങള്
3. വൈദ്യശാസ്ത്ര ഗവേഷണം
4. വൈദ്യശാസ്ത്ര ഉപകരണങ്ങള്
5. പൊതുജനാരോഗ്യം
6. സാംക്രമിക രോഗങ്ങള് തടയലും നിരീക്ഷണവും
7. ആരോഗ്യം ടൂറിസം
8. പരസ്പര താല്പര്യമുള്ള മറ്റ് മേഖലകള്
സഹകരണത്തിന്റെ വിശദാംശങ്ങള് നിശ്ചയിക്കാനും അവ നടപ്പിലാക്കുന്നതിന് മേല്നോട്ടം വഹിക്കുന്നതിനുമായി ഒരു പ്രവര്ത്തക സമിതിക്ക് രൂപം നല്കും.
(AM MRD –383
രാജ്യരക്ഷാ മന്ത്രാലയം
നാവിക കമാന്റര്മാരുടെ സമ്മേളനം സമാപിച്ചു
നാവിക കമാന്റര്മാരുടെ ഇക്കൊല്ലത്തെ ആദ്യ ദ്വൈവാര്ഷിക സമ്മേളനം നാല് ദിവസത്തെ വിപുലമായ ചര്ച്ചകള്ക്ക് ശേഷം ന്യൂ ഡല്ഹിയില് സമാപിച്ചു. ഇന്ത്യാ-പസഫിക് മേഖലയിലെ നിര്ണ്ണായക ശക്തിയാണ് ഇന്ത്യന് നാവിക സേനയെന്ന് സമ്മേളനം ഉദ്ഘാടനം ചെയ്ത രാജ്യരക്ഷാ മന്ത്രി ശ്രീമതി നിര്മ്മലാ സീതാരാമന് പറഞ്ഞു. കപ്പലുകളില് നിന്ന് പറന്നുയരാന് കഴിയുന്ന ഹെലികോപ്റ്ററുകള്, അന്തര്വാഹിനികള് എന്നിവയുടെ ശേഷി വര്ദ്ധിപ്പിക്കാനുള്ള ശ്രമങ്ങള് ഗവണ്മെന്റ് ഊര്ജ്ജിതപ്പെടുത്തുമെന്ന് മന്ത്രി പറഞ്ഞു. ഇന്ത്യാ- പസഫിക് മേഖലയുടെ തന്ത്രപരമായ പ്രാധാന്യം കണക്കിലെടുത്ത് നാവിക സേനയുടെ ദീര്ഘകാല ഏറ്റെടുക്കല് പദ്ധതികള്ക്ക് പൂര്ണ പിന്തുണ ശ്രീമതി നിര്മ്മലാ സീതാരാമന് ഉറപ്പ് നല്കി.
നാവിക സേനയുടെ രണ്ടാമത് തദ്ദേശീയ വിമാന വാഹിനിക്ക് എത്രയും വേഗം അനുമതി നേടുന്നത് സംബന്ധിച്ച് സമ്മേളനം ചര്ച്ച ചെയ്തു. മൈന് വേധ കപ്പലുകള്, ലാന്റിംഗ് പ്ലാറ്റ്ഫോം ഡോക്, ആന്റി സബ്മറൈന് ഷാലോ വാട്ടര് ക്രാഫ്റ്റ്, നിരീക്ഷണ കപ്പലുകള് മുതലായവയുടെ നിര്മ്മാണം ഗവണ്മെന്റിന്റെ ഇന്ത്യയില് നിര്മ്മിക്കൂ സംരംഭത്തിന് ആക്കമേകുമെന്ന് യോഗം വിലയിരുത്തി.
മറ്റ് നാവിക സേനകളുമായി വിവരം പങ്കിടല്, സംയുക്ത നാവിക അഭ്യാസങ്ങള്, സംയുക്ത തുറമുഖ സന്ദര്ശനങ്ങള് മുതലായവയും ചര്ച്ചയിലുള്പ്പെടും. നാവികസേനയുടെ പുതിയ ഡിജിറ്റല് ലൈബ്രറിയുടെ ഉദ്ഘാടനത്തിനും നാവിക കമാന്റര്മാരുടെ സമ്മേളനം വേദിയായി.
(മുഖ്യ സാമ്പത്തിക ഉപദേശകന് ശ്രീ. അരവിന്ദ് സുബ്രഹ്മണ്യന്, കര വ്യോമസേന മേധാവികള് തുടങ്ങിയവരും നാവിക സേനാ കമാന്റര്മാരെ അഭിസംബോധന ചെയ്തു. അടുത്ത സമ്മേളനം ഇക്കൊല്ലം ഒക്ടോബര് - നവംബറില് നടക്കും.
ND/MRD
വാണിജ്യ വ്യവസായ മന്ത്രാലയം
സ്വതന്ത്ര വ്യാപാര കരാറിന് ഉള്ള പ്രതിബദ്ധത ഇന്ത്യയും യു.കെ.യും പങ്കുവെച്ചു
ഇന്ത്യയും യു.കെ.യും 2020 ജൂലൈ 24ന് പതിനാലാമത് സംയുക്ത സാമ്പത്തിക വ്യാപാര കമ്മിറ്റി യോഗം സംഘടിപ്പിച്ചു. കേന്ദ്ര വാണിജ്യ വ്യവസായ വകുപ്പ് മന്ത്രി പീയൂഷ് ഗോയൽ യു.കെയുടെ ഇന്റർ നാഷണൽ ട്രേഡ് സെക്രട്ടറി ഓഫ് സ്റ്റേറ്റ് എലിസബത്ത് ട്രസ് എന്നിവർ വിർച്യുൽ യോഗത്തിൽ സംയുക്തമായി അധ്യക്ഷതവഹിച്ചു. കേന്ദ്ര വ്യാപാര വ്യവസായ സഹമന്ത്രി ശ്രീ ഹർദീപ് സിംഗ് പുരി, യു. കെ യുടെ അന്താരാഷ്ട്ര വ്യാപാര വകുപ്പ് സഹമന്ത്രി റെനിൽ ജയവർധന എന്നിവരും യോഗത്തിൽ പങ്കെടുത്തു.
സ്വതന്ത്ര വ്യാപാര കരാറിന് ഇരുരാജ്യങ്ങളും പ്രതിജ്ഞാബദ്ധമാണെന്നും അതിനുള്ള നടപടികൾ വേഗത്തിലാക്കാൻ ഉള്ള പ്രവർത്തനങ്ങൾ ഘട്ടങ്ങളായി പുരോഗമിക്കുകയാണെന്നും ഇരു മന്ത്രിമാരും ആവർത്തിച്ച് വ്യക്തമാക്കി. ഇതുസംബന്ധിച്ച ചർച്ചകൾ വർധിപ്പിക്കുന്നതിന് ശ്രീ ഹർദീപ് സിംഗ് പുരിയും ശ്രീ ജയവർധനെയും മാസംതോറും യോഗം ചേരാനും തീരുമാനിച്ചു.
തുടർ ചർച്ചകൾക്കായി കേന്ദ്രമന്ത്രി പിയൂഷ് ഗോയലും യു.കെ സെക്രട്ടറി ഓഫ് സ്റ്റേറ്റ് എലിസബത്ത് ട്രസ്സും പങ്കെടുക്കുന്ന യോഗം ഈ വർഷം അവസാനം ഡൽഹിയിൽ നടത്താനും തീരുമാനിച്ചു. കഴിഞ്ഞതവണത്തെ സാമ്പത്തിക വ്യാപാര കമ്മിറ്റി യോഗത്തിൽ രൂപീകരിച്ച ജൈവസാങ്കേതികവിദ്യ, ആരോഗ്യം, വിവരസാങ്കേതികവിദ്യ, ഭക്ഷ്യം, എന്നീ മേഖലകളിലെ വ്യവസായങ്ങളുടെ സംയുക്ത പ്രവർത്തന ഗ്രൂപ്പുകൾ അവരുടെ നിർദ്ദേശങ്ങൾ മന്ത്രിമാർക്ക് മുന്നിൽ അവതരിപ്പിച്ചു.
ഇരുരാജ്യങ്ങളും തുറന്ന മനസ്സോടെയാണ് യോഗത്തെ സമീപിച്ചത്. ദീർഘകാലമായി നിലനിൽക്കുന്ന വ്യാപാര സാമ്പത്തിക ബന്ധങ്ങൾ പുനരുജ്ജീവിപ്പിക്കാൻ ഇരു രാജ്യങ്ങളുടെയും പങ്കാളിത്തത്തോടെയുള്ള പ്രതിബദ്ധത യോഗത്തിൽ വ്യക്തമാക്കി. നിലവിലെ കോവിഡ് 19 സാഹചര്യത്തിൽ ആരോഗ്യരംഗത്ത് സഹകരിച്ച് പ്രവർത്തിക്കാനും ഇന്ത്യയും യു. കെ.യും തീരുമാനിച്ചു.
പ്രധാനമന്ത്രിയുടെ ഓഫീസ്
രാജസ്ഥാനിലെ ജാലോറിൽ ഉണ്ടായ ബസ്സ് അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു
രാജസ്ഥാനിലെ ജാലോറിൽ ഉണ്ടായ ബസ്സ് അപകടത്തിലെ ജീവഹാനിയിൽ പ്രധാനമന്ത്രി അനുശോചിച്ചു.
' രാജസ്ഥാനിലെ ജാലോറിൽ ഉണ്ടായ ബസ്സ് അപകടം ഏറെ വേദനിപ്പിക്കുന്നു. ദുഖത്തിന്റെ ഈ വേളയില് എൻ്റെ ചിന്തകളും പ്രാര്ത്ഥനകളും ദുരന്തബാധിതരുടെ കുടുംബങ്ങളോടൊപ്പമുണ്ട്. പരിക്കേറ്റവര് എത്രയും പെട്ടെന്ന് സുഖം പ്രാപിക്കട്ടെ', പ്രധാനമന്ത്രി പറഞ്ഞു.
രാജ്യരക്ഷാ മന്ത്രാലയം
സോളിഡ് ഫ്യുവൽ ഡക്റ്റഡ് റാംജെറ്റ് സാങ്കേതികവിദ്യ DRDO വിജയകരമായി പരീക്ഷിച്ചു
ന്യൂ ഡൽഹി: ഏപ്രിൽ 8, 2022
ഇന്ന്  ഒഡീഷ തീരത്ത് ചന്ദിപൂരിലെ ഇന്റഗ്രേറ്റഡ് ടെസ്റ്റ് റേഞ്ചിൽ  സോളിഡ് ഫ്യുവൽ ഡക്റ്റഡ് റാംജെറ്റ്  ബൂസ്റ്റർ DRDO വിജയകരമായി പരീക്ഷിച്ചു. സങ്കീർണ്ണമായ മിസൈൽ സംവിധാനത്തിലെ എല്ലാ നിർണായക ഘടകങ്ങളുടെയും സ്ഥിരതയാർന്ന പ്രവർത്തനം പരീക്ഷണത്തിലൂടെ വിജയകരമായി തെളിയിക്കപ്പെട്ടു. നിശ്ചയിക്കപ്പെട്ട എല്ലാ ദൗത്യ ലക്ഷ്യങ്ങളും നിറവേറ്റുകയും ചെയ്തു.
ശബ്ദാതിവേഗത്തിൽ വളരെ അകലെയുള്ള വ്യോമ ഭീഷണികളെ നിർവ്വീര്യമാക്കാൻ SFDR-അധിഷ്ഠിത പ്രൊപ്പൽഷൻ മിസൈലിനെ പ്രാപ്തമാക്കുന്നു. മറ്റ് DRDO ലബോറട്ടറികളുമായി സഹകരിച്ച് ഹൈദരാബാദിലെ ഡിഫൻസ് റിസർച്ച് ആൻഡ് ഡെവലപ്മെന്റ് ലബോറട്ടറിയാണ് SFDR വികസിപ്പിച്ചെടുത്തത്.
SFDR വിജയകരമായി പരീച്ചതിന് DRDO യെ രാജ്യരക്ഷാമന്ത്രി ശ്രീ രാജ്നാഥ് സിംഗ് അഭിനന്ദിച്ചു. നിർണായക മിസൈൽ സാങ്കേതികവിദ്യകളുടെ വികസനത്തിലേക്കുള്ള സുപ്രധാന നാഴികക്കല്ലായി പരീക്ഷണ വിജയത്തെ അദ്ദേഹം വിശേഷിപ്പിച്ചു.
RRTN/SKY
(Visitor Counter : 125
ആഫ്രിക്കയുടെ വികസനത്തിന് വേണ്ടിയുള്ള സഹകരണത്തിനായി ഇന്ത്യയും യു.എ.ഇയും തമ്മിലുള്ള ധാരണാപത്രത്തിന് പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്ര മന്ത്രിസഭായോഗം അംഗീകാരം നല്കി. ആഫ്രിക്കയില് വികസന പങ്കാളിത്ത പദ്ധതികളും പരിപാടികളും നടപ്പാക്കുന്നതിനായി രണ്ടു രാജ്യങ്ങളും തമ്മില് സഹകരിക്കുന്നതിന് ഒരു ചട്ടക്കൂടുണ്ടാക്കുന്നത് ധാരണാപത്രം വ്യവസ്ഥ ചെയ്യുന്നു.
ഗുണഫലങ്ങള്
ഈ നിര്ദ്ദേശം ഇന്ത്യയും ആഫ്രിക്കന് രാജ്യങ്ങളും തമ്മിലുള്ള രാഷ്ട്രീയ-സാമ്പത്തിക ബന്ധം ശക്തിപ്പടുത്തുകയും നമ്മുടെ അതിര്ത്തി തന്ത്രപരമായ താല്പര്യങ്ങള് പാലിക്കുകയും ചെയ്യും
മന്ത്രിസഭ
കേന്ദ്ര പട്ടികയിലെ മറ്റു പിന്നോക്ക വിഭാഗങ്ങളുടെ ഉപപട്ടിക രൂപീകരിക്കുന്നതു സംബന്ധിച്ചു പഠിക്കാനുള്ള കമ്മീഷന്റെ കാലാവധി നീട്ടുന്നതിനു മന്ത്രിസഭ അനുമതി നല്കി
കേന്ദ്ര പട്ടികയിലെ മറ്റു പിന്നോക്ക വിഭാഗങ്ങളുടെ ഉപപട്ടിക രൂപീകരിക്കുന്നതു പരിശോധിക്കുന്നതിനുള്ള കമ്മീഷന്റെ കാലാവധി 2018 നവംബര് വരെ നീട്ടുന്നതിനു പ്രധാനമന്ത്രി ശ്രീ. നരേന്ദ്ര മോദിയുടെ അധ്യക്ഷതയില് ചേര്ന്ന കേന്ദ്രമന്ത്രിസഭാ യോഗം അനുമതി നല്കി.
സംസ്ഥാന ഗവണ്മെന്റുകള്, സംസ്ഥാന പിന്നോക്ക വിഭാഗ കമ്മീഷനുകള്, വിവിധ സമൂദായ സംഘടനകള്, പിന്നോക്ക ജനവിഭാഗക്കാര്, കമ്മീഷനുകള് എന്നിവരുമായി കമ്മീഷന് വിശദമായ കൂടിക്കാഴ്ചകള് നടത്തിയിരുന്നു. ഉന്നതവിദ്യാഭ്യാസ സ്ഥാപനങ്ങളില് പ്രവേശനം ലഭിച്ച മറ്റു പിന്നോക്ക വിഭാഗക്കാരുടെ ജാതി തിരിച്ചുള്ള പട്ടികയും കേന്ദ്ര ഗവണ്മെന്റ് വകുപ്പുകളിലും കേന്ദ്ര പൊതുമേഖലാ സ്ഥാപനങ്ങളിലും പൊതുമേഖലാ ബാങ്കുകളിലും ധനകാര്യ സ്ഥാപനങ്ങളിലും സമാനമായി നിയമനം ലഭിച്ചവരുടെ ജാതി തിരിച്ചുള്ള പട്ടികയും ശേഖരിച്ചിരുന്നു.
സമാഹരിച്ച സ്ഥിതിവിവരക്കണക്കുകളുടെ അടിസ്ഥാനത്തില് ഉപവിഭാഗ പട്ടികയ്ക്ക് അന്തിമരൂപം നല്കുന്നതിനും റിപ്പോര്ട്ട് സമര്പ്പിക്കുന്നതിനും സംസ്ഥാനങ്ങളുമായും പിന്നോക്കവിഭാഗ കമ്മീഷനുകളുമായും ചര്ച്ച നടത്തേണ്ടത് ആവശ്യമാണെന്നാണു കമ്മീഷന്റെ വിലയിരുത്തല്.
ആരോഗ്യ, കുടുംബക്ഷേമ മന്ത്രാലയം
രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 212.39 കോടി കടന്നു
ന്യൂ ഡൽഹി: ഓഗസ്റ്റ് 31, 2022
ഇന്ന് രാവിലെ ഏഴ് മണി വരെയുള്ള താത്കാലിക കണക്ക് പ്രകാരം, രാജ്യത്തിതുവരെ നൽകിയ ആകെ വാക്സിനുകളുടെ എണ്ണം 212.39 കോടി  കടന്നു.
12 മുതൽ 14 വയസ്സ് പ്രായമുള്ളവർക്കുള്ള കോവിഡ് പ്രതിരോധ കുത്തിവയ്പ്പ് 2022 മാർച്ച് 16 മുതൽ ആരംഭിച്ചു. ഇതുവരെ 4.03 കോടിയിൽ കൂടുതൽ  കൗമാരക്കാർക്ക് ആദ്യ ഡോസ് വാക്സിൻ നൽകി കഴിഞ്ഞു.
18 മുതൽ 59 വയസ്സ് വരെ പ്രായമുള്ളവർക്ക് കോവിഡ്-19 മുൻകരുതൽ ഡോസ് 2022 ഏപ്രിൽ 10 മുതൽ ആരംഭിച്ചു.
നിലവിൽ ചികിത്സയിലുള്ളത് 64,667 പേരാണ്. ഇത് ആകെ രോഗബാധിതരുടെ 0.15 ശതമാനമാണ്.
കഴിഞ്ഞ 24 മണിക്കൂറിനുള്ളിൽ 10,828 പേർ സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,38,35,852 ആയി. ദേശീയ രോഗമുക്തി നിരക്ക് 98.67%.
കഴിഞ്ഞ 24 മണിക്കൂറിൽ പുതുതായി രോഗം സ്ഥിരീകരിച്ചത് 7,231 പേർക്കാണ്.
 പരിശോധനകളാണ് ഇതുവരെ നടത്തിയത്.
പ്രതിവാര രോഗസ്ഥിരീകരണ നിരക്ക് നിലവിൽ 2.55 ശതമാനമാണ്. പ്രതിദിന രോഗസ്ഥിരീകരണ നിരക്ക് 2.05 ശതമാനമാണ്.
RRTN
ബഹിരാകാശ വകുപ്പ്
ഇന്ത്യയുടെ ഭൗമ നിരീക്ഷണ ഉപഗ്രഹം ഹൈസിസിന്റെ വിക്ഷേപണം വിജയകരം
ഇന്ത്യയുടെ ഏറ്റവും ഭാരമേറിയതും അതിനൂതനവുമായ ഭൗമ നിരീക്ഷണ ഉപഗ്രഹം 'ഹൈസിസ്'  ഐ.എസ്.ആര്.ഒ വിജയകരമായി വിക്ഷേപിച്ചു. ഇന്ന് രാവിലെ 9.58 ന് ശ്രീഹരിക്കോട്ടയിലെ സതീഷ് ധവാന് ബഹിരാകാശ കേന്ദ്രത്തില് നിന്ന് പി.എസ്.എല്.വി-സി-43 റോക്കറ്റാണ് ഹൈസിസും 30 വിദേശ ഉപഗ്രഹങ്ങളുമായി കുതിച്ചുയര്ന്നത്.
ഭൂമിയുടെ ഉപരിതലം കൂടുതല് മികവോടെ പഠിക്കുകയാണ് ഹൈസിസ് ഉപഗ്രഹത്തിന്റെ ലക്ഷ്യം. കൃഷി, വനം, തീരദേശ മേഖലകളുടെ നിര്ണ്ണയം, ഉള്നാടന് ജലാശയങ്ങള് തുടങ്ങിയവയ്ക്കും സൈനിക ആവശ്യങ്ങള്ക്കുമായിരിക്കും ഹൈസിസ് ഉപയോഗപ്പെടുത്തുക.
ഇന്ന് വിക്ഷേപിച്ച മറ്റ് ഉപഗ്രഹങ്ങളില് 23 എണ്ണം അമേരിക്കയില് നിന്നുള്ളവയാണ്. നെതര്ലന്ഡ്സ്, കാനഡ, സ്വിറ്റ്സര്ലന്ഡ്, കൊളംബിയ, മലേഷ്യ, ഫിന്ലന്ഡ്, സ്പെയിന് എന്നീ രാജ്യങ്ങളുടേതാണ് ബാക്കിയുള്ളവ. 380 കിലോഗ്രാമാണ് ഹൈസിസിന്റെ ഭാരം.
അതിനൂതന സാങ്കേതിക വിദ്യ ഉപയോഗിച്ച് കൂടുതല് വ്യക്തമായ ചിത്രങ്ങള് പകര്ത്താന് കഴിയുന്ന ഈ ഉപഗ്രഹത്തിന്റെ കാലാവധി അഞ്ച് വര്ഷമാണെന്ന് ഐ.എസ്.ആര്.ഒ ചെയര്മാന് ഡോ. കെ. ശിവന് പറഞ്ഞു. അഞ്ചാം ദിവസം മുതല് ഹൈസിസ് ചിത്രങ്ങള് അയച്ചു തുടങ്ങും. വാര്ത്താവിനിമയം, ഭൗമ നിരീക്ഷണം, ശാസ്ത്ര പഠനങ്ങള്, ഗതിനിര്ണ്ണയം എന്നിവയ്ക്കായി ഇന്ത്യയുടെ 47 ഉപഗ്രഹങ്ങളാണ് ഇപ്പോള് പ്രവര്ത്തനസജ്ജമായിട്ടുള്ളതെന്ന് അദ്ദേഹം പറഞ്ഞു. അടുത്ത മാസം ഐ.എസ്.ആര്.ഒ രണ്ട് വിക്ഷേപണങ്ങള് കൂടി ലക്ഷ്യമിടുന്നതായി ചെയര്മാന് അറിയിച്ചു. ഫ്രഞ്ച് ഗയാനയില് നിന്ന് ജി-സാറ്റ് -11 ഉം, ശ്രീഹരിക്കോട്ടയില് നിന്ന് ജി-സാറ്റ് -7 എ യും. ചന്ദ്രനിലേക്കുള്ള രണ്ടാം ദൗത്യമായ ചാന്ദ്രയാന് - 2 നുവരിയില് നടക്കുമെന്ന് അദ്ദേഹം പറഞ്ഞു. ഇതുള്പ്പെടെ 14 വിക്ഷേപണങ്ങള്ക്കാണ് ഐ.എസ.ആര്.ഒ അടുത്ത വര്ഷം പരിപാടിയിട്ടിട്ടുള്ളതെന്നും ഡോ. ശിവന് അറിയിച്ചു.
ND MRD – 873
(Visitor Counter : 877
പ്രധാനമന്ത്രിയുടെ ഓഫീസ്
പ്രതിരോധ കുത്തിവയ്പ്പുകൾ 100 കോടി കടന്നത്തിന് പ്രധാനമന്ത്രി ഡോക്ടർമാർക്കും നഴ്സുമാർക്കും നന്ദി അറിയിച്ചു
പ്രവർത്തിച്ച ഡോക്ടർമാർ, നഴ്സുമാർ, തുടങ്ങി എല്ലാവർക്കും പ്രധാനമന്ത്രി ശ്രീ നരേന്ദ്ര മോദി നന്ദി രേഖപ്പെടുത്തി.
ഒരു ട്വീറ്റിൽ പ്രധാനമന്ത്രി പറഞ്ഞു :
"ഇന്ത്യ ചരിത്രം രചിച്ചു. 130 കോടി ഇന്ത്യക്കാരുടെയും ഇന്ത്യൻ ശാസ്ത്രത്തിന്റെയും പരിശ്രമത്തിന്റെയും കൂട്ടായ മനോഭാവത്തിന്റെ യും വിജയത്തിന് നാം സാക്ഷ്യം വഹിക്കുന്നു. 100 കോടി പ്രതിരോധ കുത്തിവയ്പ്പുകൾ മറികടന്നതിന് ഇന്ത്യയെ അഭിനന്ദിക്കുന്നു. നമ്മുടെ ഡോക്ടർമാർക്കും നഴ്സുമാർക്കും ഈ നേട്ടം കൈവരിക്കാൻ പ്രവർത്തിച്ച എല്ലാവർക്കും നന്ദി."
ധനകാര്യ മന്ത്രാലയം
25 സംസ്ഥാനങ്ങളിലെ പഞ്ചായത്തിരാജ് സ്ഥാപനങ്ങൾക്കായി കേന്ദ്രം 8923.8 കോടി രൂപ അനുവദിച്ചു; കേരളത്തിന് 240.6 കോടി രൂപ
(ന്യൂ ഡൽഹി, മെയ് 9, 2021
25 സംസ്ഥാനങ്ങളിലെ ഗ്രാമീണ തദ്ദേശ സ്വയംഭരണ സ്ഥാപനങ്ങൾക്ക് ധനകാര്യ മന്ത്രാലയത്തിന്റെ കീഴിലുള്ള ധനവിനിയോഗ വകുപ്പ് ഇന്നലെ 8,923.8 കോടി രൂപ സഹായധനം അനുവദിച്ചു. ഗ്രാമം, ബ്ലോക്ക്, ജില്ല എന്നീ മൂന്ന് തലങ്ങളിലുള്ള പഞ്ചായത്തിരാജ് സ്ഥാപനങ്ങൾക്കാണ് സഹായധനം അനുവദിച്ചിരിക്കുന്നത്.
പ്രാദേശിക ആവശ്യകതകൾ നേരിടുന്നതിനുള്ള 2021-22 വർഷത്തെ ‘അൺടൈഡ് ഗ്രാന്റിന്റെ" ആദ്യ ഗഡുവാണ് ശനിയാഴ്ച അനുവദിച്ചത്. കോവിഡ്-19 മഹാമാരിയെ നേരിടുന്നതിന് ആവശ്യമായ വിവിധ പ്രതിരോധ നടപടികൾക്കും, സമാശ്വാസ നടപടികൾക്കുമായി തദ്ദേശ സ്ഥാപനങ്ങൾക്ക് ഈ സഹായ ധനം വിനിയോഗിക്കാം.
15-ാമത് ധനകാര്യ കമ്മീഷന്റെ ശുപാർശകൾ പ്രകാരം, അൺടൈഡ് ഗ്രാന്റുകളുടെ ആദ്യ ഗഡു 2021 ജൂൺ മാസത്തിലാണ് സംസ്ഥാനങ്ങൾക്ക് നല്കേണ്ടിയിരുന്നത്. എന്നാൽ, പഞ്ചായത്തിരാജ് മന്ത്രാലയത്തിന്റെ ശുപാർശയുടെയും കോവിഡ് മഹാമാരിയുടെയും പശ്ചാത്തലത്തിലാണ് നിശ്ചിത സമയക്രമത്തിന് മുമ്പ് തന്നെ സഹായധനം അനുവദിക്കാൻ ധനമന്ത്രാലയം തീരുമാനിച്ചത്.
പ്രധാനമന്ത്രിയുടെ ഓഫീസ്
മുൻ പ്രധാനമന്ത്രി ശ്രീ രാജീവ് ഗാന്ധിയുടെ ജന്മദിനത്തിൽ പ്രധാനമന്ത്രിയുടെ ശ്രദ്ധാഞ്ജലി
മുൻ പ്രധാനമന്ത്രി ശ്രീ രാജീവ് ഗാന്ധി ജിയുടെ ജന്മദിനത്തിൽ പ്രധാനമന്ത്രി ശ്രീ.നരേന്ദ്ര മോദി അദ്ദേഹത്തിന് ആദരാഞ്ജലികൾ അർപ്പിച്ചു
ഒരു ട്വീറ്റിൽ പ്രധാനമന്ത്രി പറഞ്ഞു;
"നമ്മുടെ മുൻ പ്രധാനമന്ത്രി ശ്രീ രാജീവ് ഗാന്ധി ജിയുടെ ജന്മദിനത്തിൽ ആദരാഞ്ജലികൾ."
ന്യൂഡെല്ഹി തല്ക്കത്തോറ സ്റ്റേഡിയത്തില്, 2019 ഫെബ്രുവരി 13ന് ക്രെഡായ് യൂത്ത്കോണ്-19നെ പ്രധാനമന്ത്രി ശ്രീ. നരേന്ദ്ര മോദി അഭിസംബോധന ചെയ്യും.
കോണ്ഫെഡറേഷന് ഓഫ് റിയല് എസ്റ്റേറ്റ് ഡെവലപ്പേഴ്സ് അസോസിയേഷന് ഓഫ് ഇന്ത്യയാണ് പരിപാടി സംഘടിപ്പിക്കുന്നത്.
ഇതോടൊപ്പം ക്രെഡായ് സംഘടിപ്പിക്കുന്ന പ്രദര്ശനം പ്രധാനമന്ത്രി സന്ദര്ശിക്കും.
ഇന്ത്യയിലെ റിയല് എസ്റ്റേറ്റ് വ്യവസായത്തിന്റെ ഭാവി ലക്ഷ്യമിട്ടു ക്രെഡായ് സംഘടിപ്പിക്കുന്ന പ്രതിവര്ഷ യുവസംഗമമാണ് യൂത്ത്കോണ്.
1999ല് സ്ഥാപിതമായ ക്രെഡായ് രാജ്യത്തെ ഇരുന്നൂറിലേറെ നഗരങ്ങളിലെ റിയല് എസ്റ്റേറ്റ് ഡെവലപ്പര്മാരുടെ ഉന്നതതല കൂട്ടായ്മയാണ്.
ആരോഗ്യ, കുടുംബക്ഷേമ മന്ത്രാലയം
118 കോടിയിൽ അധികം വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും നൽകി
രാജ്യത്തൊട്ടാകെ കോവിഡ്-19 പ്രതിരോധ കുത്തിവയ്പ് അതിവേഗത്തിൽ നൽകുന്നതിന് കേന്ദ്ര ഗവൺമെന്റ് പ്രതിജ്ഞാബദ്ധമാണ്. എല്ലാവർക്കും കോവിഡ്-19 പ്രതിരോധ കുത്തിവയ്പു നൽകുന്ന പുതിയ ഘട്ടത്തിന് രാജ്യത്ത് 2021 ജൂൺ 21-നാണ് തുടക്കമായത്. പ്രതിരോധ മരുന്നു കൂടുതൽ ലഭ്യമാക്കിയതും, സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും മരുന്നുലഭ്യത മുൻകൂട്ടി അറിയാൻ കഴിഞ്ഞതും മികച്ച ആസൂത്രണത്തിനും വിതരണശൃംഖല സുതാര്യമാക്കുന്നതിനും സഹായിച്ചു.
രാജ്യവ്യാപക പ്രതിരോധ കുത്തിവയ്പു പരിപാടിയുടെ ഭാഗമായി, സൗജന്യമായി വാക്സിനുകൾ നൽകി കേന്ദ്ര ഗവണ്മെന്റ് സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും പിന്തുണ നൽകി വരികയാണ്. കോവിഡ്-19 പ്രതിരോധ കുത്തിവയ്പ് പരിപാടിയുടെ പുതിയ ഘട്ടത്തിൽ വാക്സിനുകളുടെ 75% കേന്ദ്ര ഗവണ്മെന്റ് സംഭരിക്കും. ഇങ്ങനെ സംഭരിക്കുന്ന വാക്സിനുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും സൗജന്യമായി നൽകും.
കേന്ദ്ര ഗവണ്മെന്റ് സൗജന്യമായി ലഭ്യമാക്കിയതും സംസ്ഥാനങ്ങൾ നേരിട്ട് സംഭരിച്ചതുമുൾപ്പടെ ഇതുവരെ 118 കോടിയിലധികം  വാക്സിൻ ഡോസുകൾ സംസ്ഥാനങ്ങൾക്കും കേന്ദ്രഭരണ പ്രദേശങ്ങൾക്കും കൈമാറിയിട്ടുണ്ട്.
16.13 കോടിയിൽ അധികം  കോവിഡ് വാക്സിൻ ഡോസുകൾ സംസ്ഥാനങ്ങളുടെയും കേന്ദ്രഭരണ പ്രദേശങ്ങളുടെയും പക്കൽ ഇപ്പോഴും ലഭ്യമാണ്.
വാര്ത്താവിതരണ പ്രക്ഷേപണ മന്ത്രാലയം
പബ്ലിക്കേഷന്സ് ഡിവിഷന്റെ നിരവധി ഇ-പ്രോജക്ടുകള് കേന്ദ്രമന്ത്രി പ്രകാശ് ജാവ്ദേക്കര് ഉദ്ഘാടനം ചെയ്തു
പുതുതായി രൂപകല്പ്പന ചെയ്ത ഡൈനാമിക് വെബ്സൈറ്റ് ഉള്പ്പെടെ പബ്ലിക്കേഷന്സ് ഡിവിഷന്റെ നിരവധി ഇ-പ്രോജക്ടുകള് കേന്ദ്ര വാര്ത്താവിതരണ പ്രക്ഷേപണ മന്ത്രി ശ്രീ. പ്രകാശ് ജാവ്ദേക്കര് ഉദ്ഘാടനം ചെയ്തു. ന്യൂഡല്ഹിയിലെ സുച്നാ ഭവനിലുള്ള ബുക്ക് ഗ്യാലറി സന്ദര്ശിക്കുന്നതിനിടെയാണ് മൊബൈല് ആപ്ലിക്കേഷനായ ''ഡിജിറ്റല് ഡിപിഡി'', റോസ്ഗാര് സമാചാറിന്റെ ഇ-പതിപ്പ്, ''സത്യഗ്രഹ ഗീത''യുടെ ഇ- പുസ്തകം എന്നിവയടക്കമുള്ള നാല് ഇ-പ്രോജക്ടുകള് അദ്ദേഹം ഉദ്ഘാടനം ചെയ്തത്.
'മന് കി ബാത്ത്' 2.0 പരിപാടിയില് പ്രധാനമന്ത്രി ശ്രീ. നരേന്ദ്ര മോദി,ആഹ്വാനം ചെയ്തപ്രകാരം വായനാ സംസ്കാരം പുനരുജ്ജീവിപ്പിക്കുന്നതിന് വായനയെ ഒരു ശീലമാക്കണമെന്ന് ചടങ്ങില് സംസാരിക്കവെ ശ്രീ. ജാവ്ദേക്കര് പറഞ്ഞു. വായനാ സംസ്കാരം മെച്ചപ്പെടുത്തുന്നതിനായി സമീപ പ്രദേശങ്ങളില് റീഡിംഗ് ക്ലബ്ബുകള് ആരംഭിക്കണമെന്നും അദ്ദേഹം ആവശ്യപ്പെട്ടു. സ്വകാര്യ ജോലികള് ഉള്പ്പെടെ എല്ലാ തൊഴില് വിവരങ്ങളും ഉള്പ്പെടുത്തിയാല് റോസ്ഗര് സമാചാറിന്റെ പങ്ക് മെച്ചപ്പെടുത്താനാകുമെന്നും അദ്ദേഹം കൂട്ടിച്ചേര്ത്തു. ഇ-ബുക്കുകളുടെയും കിന്ഡിലിന്റെയും കാലഘട്ടത്തില് ജനങ്ങളുടെ വായനാശീലം മെച്ചപ്പെടുത്താന് സഹായിക്കുംവിധം പബ്ലിക്കേഷന്സ് ഡിവിഷന് ഒരു മൊബൈല് ആപ്ലിക്കേഷന് ആരംഭിച്ചതില് അദ്ദേഹം സന്തുഷ്ടി പ്രകടിപ്പിച്ചു.
ഇ-പ്രോജക്റ്റുകളുടെ വിശദാംശങ്ങള് ചുവടെ:
1.പുതുതായി രൂപകല്പ്പനചെയ്ത ഡൈനാമിക് വെബ്സൈറ്റ്: സംയോജിത പേയ്മെന്റ് ഗേറ്റ്വേയുള്ള പുതുതായി നവീകരിച്ച ഡൈനാമിക് വെബ്സൈറ്റ്  ഉടനടി പണമടച്ച്, പുസ്തകങ്ങള് ഓര്ഡര് ചെയ്യാനും പബ്ലിക്കേഷന്സ് ഡിവിഷന്റെ പുസ്തകങ്ങളെയും ജേണലുകളെയും കുറിച്ചുള്ള അപ്ഡേറ്റ് ചെയ്ത വിവരങ്ങളും നല്കാന് ഇനി പ്രാപ്തമാണ്. സോഷ്യല് മീഡിയ ഉപകരണങ്ങള് ഉപയോഗിച്ച് വെബ്സൈറ്റ് ഉപയോക്തൃ സൗഹൃദമാക്കിയിട്ടുണ്ട്. ഗാന്ധി @ 150 എന്ന പ്രത്യേക വിഭാഗത്തില് ഗാന്ധി കാറ്റലോഗ്, മഹാത്മാഗാന്ധിയുടെ ശേഖരിച്ച കൃതികളുടെയും മറ്റ് ഗാന്ധിയന് പ്രസിദ്ധീകരണങ്ങളുടെയും വോള്യങ്ങള് വായിക്കുന്നതിനുള്ള ഗാന്ധി ഹെറിറ്റേജ് പോര്ട്ടലിന്റെ ലിങ്ക് ഉള്പ്പെടെ ലഭ്യമാകുന്നു.
2.മൊബൈല് അപ്ലിക്കേഷന് ''ഡിജിറ്റല് ഡിപിഡി'': ഇത് ഗൂഗിള് പ്ലേ സ്റ്റോറില് നിന്നും സൗജന്യമായി ഡൗണ്ലോഡ് ചെയ്യാം. വ്യാജ പതിപ്പുകള് ഒഴിവാക്കാന് ഡിജിറ്റല് റൈറ്റ്സ് മാനേജ്മെന്റ് സംവിധാനവുമായി ഏകീകരിക്കുകയും, വേഗതയാര്ന്ന ഇടപാടുകള്ക്കായി ഇത് ഭരത്കോശ് പേയ്മെന്റ് ഗേറ്റ്വേയുമായി സംയോജിപ്പിക്കുകയും ചെയ്തിട്ടുണ്ട്.
3.റോസ്ഗര് സമാചറിന്റെ ഇ-പതിപ്പ്: ഹിന്ദിയിലെ പ്രമുഖ തൊഴില് ജേര്ണലായ റോസ്ഗര് സമാചാറിന്റെ  ഇ- പതിപ്പ് വഴി, പൊതുമേഖലാ സംരംഭങ്ങള് ഉള്പ്പെടെ കേന്ദ്ര ഗവന്മെന്റിന്റെ തൊഴിലവസരങ്ങളെക്കുറിച്ചുള്ള വിവരങ്ങള് ഇനി വിരല്ത്തുമ്പില് ലഭ്യമാക്കുന്നു. 400 രൂപയാണ് ഇതിന്റെ വാര്ഷിക വരിസംഖ്യ.
4. ഇ-ബുക്ക് ''സത്യഗ്രഹ ഗീത'': പ്രശസ്ത കവി ഡോ. ക്ഷമാ റാവു 1930 കളില് ഗാന്ധിജിയുടെ ജീവിതത്തെയും, പ്രവര്ത്തനങ്ങളെയും പ്രതിപാദിച്ച് സംസ്കൃതത്തില് എഴുതിയ സത്യഗ്രഹ ഗീത എന്നപൈതൃക മൂല്യമുള്ള പുസ്തകത്തിന്റെ പിഡിഎഫ്, ഇ-വെര്ഷനുകള് ഗാന്ധി @ 150 അനുസ്മരണത്തിന്റെ ഭാഗമായി ഡി.പി.ഡി ഏറ്റെടുത്തിരുന്നു. ഇത് ഇ-ബുക്കിലൂടെ ഇനിമുതല് വായനക്കാര്ക്ക് ലഭ്യമാകും. ഇംഗ്ലീഷ് വിവര്ത്തനവും ഇതില് കൂട്ടി ചേര്ത്തിട്ടുണ്ട്.
ND/MRD
(Visitor Counter : 100
ധനകാര്യ മന്ത്രാലയം
രാജ്യത്തെ കോവിഡ്-19പ്രതിരോധത്തിനായി ഇന്ത്യാ ഗവൺമെന്റും ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്കും 75കോടി ഡോളറിൻറെ കരാർ ഒപ്പുവച്ചു
കോവിഡ്-19 മഹാമാരിയുടെ പ്രത്യാഘാതങ്ങൾ നേരിടുന്ന പാവങ്ങളെയും ദുർബലവിഭാഗങ്ങളിൽപ്പെട്ട കുടുംബങ്ങളെയും ശാക്തീകരിക്കുന്നതിനായി ഇന്ത്യാ ഗവൺമെന്റും ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്കും 75കോടി ഡോളറിൻറെ “കോവിഡ്-19ആക്റ്റീവ് റെസ്പോൺസ് ആന്റ് എക്സ്പെന്റിച്ചർ സപ്പോർട്ട് പ്രോഗ്രാം” ഒപ്പുവച്ചു.
ഇന്ത്യാ ഗവൺമെന്റിനു വേണ്ടി ധനകാര്യ മന്ത്രാലയത്തിന്റെ സാമ്പത്തിക കാര്യ വകുപ്പ് അഡീഷണൽ സെക്രട്ടറി ശ്രീ സമീർ കുമാർ ഖാരെയും, എ.ഐ.ഐ.ബി.യെ പ്രതിനിധീകരിച്ച് ഡയറക്ടർ ജനറൽ ശ്രീ രജത് മിശ്രയുമാണ് കരാറിൽ ഒപ്പു വച്ചത്.
കോവിഡ്-19 എമർജൻസി റെസ്പോൺസ് ആന്റ് ഹെൽത്ത് സിസ്റ്റംസ് തയ്യാറെടുപ്പ് പദ്ധതിക്കായി നേരത്തെ അനുവദിച്ച 50കോടി ഡോളർ വായ്പയ്ക്ക് പുറമെ, കോവിഡ്-19 പ്രതിസന്ധി നേരിടാൻ എ.ഐ.ഐ.ബി.അനുവദിക്കുന്ന രണ്ടാമത്തെ വായ്പയാണ് ഇത്.
ദാരിദ്ര്യരേഖയ്ക്ക് താഴെയുള്ള കുടുംബങ്ങൾ, കൃഷിക്കാർ, ആരോഗ്യ പ്രവർത്തകർ, സ്ത്രീകൾ, സ്ത്രീകളുടെ സ്വയം സഹായ സംഘങ്ങൾ, വിധവകൾ, അംഗപരിമിതര്, മുതിർന്ന പൗരന്മാർ,കുറഞ്ഞ വേതനം ലഭിക്കുന്നവർ, നിർമ്മാണ തൊഴിലാളികൾ തുടങ്ങിയവരായിരിക്കും പദ്ധതിയുടെ പ്രാഥമിക ഗുണഭോക്താക്കൾ.
ഏഷ്യൻ ഇൻഫ്രാസ്ട്രക്ചർ ഇൻവെസ്റ്റ്മെന്റ് ബാങ്കും  ഏഷ്യൻ ഡെവലപ്മെന്റ് ബാങ്കും 225 കോടി ഡോളറാണ് പദ്ധതിക്ക് നൽകുന്ന ധനസഹായം. ഇതിൽ 75കോടി ഡോളർ എ.ഐ.ഐ.ബിയും150 കോടി ഡോളർ എ.ഡി.ബിയും നൽകും.
ധനമന്ത്രാലത്തിന്റെ മേൽനോട്ടത്തിൽ വിവിധ മന്ത്രാലയങ്ങളായിരിക്കും പദ്ധതി നടപ്പാക്കുക
(
പ്രധാനമന്ത്രിയുടെ ഓഫീസ്
ഇസ്രായേൽ വിദേശകാര്യ മന്ത്രി പ്രധാനമന്ത്രി ശ്രീ നരേന്ദ്ര മോദിയെ സന്ദർശിച്ചു
കൃഷി, ജലം, നവീകരണം, ജനങ്ങൾ തമ്മിലുള്ള ബന്ധം തുടങ്ങിയ മുൻഗണനാ മേഖലകളിലെ ഉഭയകക്ഷി സഹകരണം അവർ ചർച്ച ചെയ്തു
പ്രധാനമന്ത്രി നെതന്യാഹുവിന് ഊഷ്മളമായ ആശംസകൾ അറിയിച്ചു
ഇസ്രായേൽ വിദേശകാര്യ മന്ത്രി എലി കോഹൻ പ്രധാനമന്ത്രി ശ്രീ നരേന്ദ്ര മോദിയെ ഇന്ന് സന്ദർശിച്ചു.
കൃഷി, ജലം, നവീകരണം, വിജ്ഞാന പങ്കാളിത്തം തുടങ്ങിയ മുൻഗണനാ മേഖലകൾ ഉൾപ്പെടെ ഉഭയകക്ഷി സഹകരണത്തിന്റെ നിരവധി വിഷയങ്ങൾ അവർ ചർച്ച ചെയ്തു, ഇരു സമ്പദ്വ്യവസ്ഥകളുടെയും വിശാലമായ പരസ്പര പൂരകങ്ങളിലേക്കും , ഇരു രാജ്യങ്ങളിലെയും ജനങ്ങൾ തമ്മിലുള്ള ബന്ധം ശക്തിപ്പെടുത്തുന്നതും ചർച്ചയിൽ ഉൾപ്പെട്ടു.
മേഖലാ തലത്തിലും, അന്തർദേശീയ രംഗത്തും പരസ്പര താൽപ്പര്യമുള്ള വിവിധ വിഷയങ്ങളെക്കുറിച്ചുള്ള കാഴ്ചപ്പാടുകളും അവർ കൈമാറി.
പ്രധാനമന്ത്രി ശ്രീ ബെഞ്ചമിൻ നെതന്യാഹുവിന് തന്റെ ഊഷ്മളമായ ആശംസകൾ കൈമാറാൻ പ്രധാനമന്ത്രി വിദേശകാര്യ മന്ത്രി എലി കോഹനോട് അഭ്യർത്ഥിച്ചു.
-ND-
(
പ്രധാനമന്ത്രിയുടെ ഓഫീസ്
ദീപാവലി മിലാനിൽ പ്രധാനമന്ത്രി പിഎംഒ ഉദ്യോഗസ്ഥരുമായി സംവദിക്കുന്നു
പ്രധാനമന്ത്രിയുടെ വസതിയായ ലോക് കല്യാൺ മാർഗിൽ സംഘടിപ്പിച്ച ദീപാവലി മിലനോടനുബന്ധിച്ച് പ്രധാനമന്ത്രി ശ്രീ നരേന്ദ്ര മോദി പിഎംഒ ഉദ്യോഗസ്ഥരുമായി ആശയവിനിമയം നടത്തി. ഈ അവസരത്തിൽ എല്ലാവർക്കും ഊഷ്മളമായ ദീപാവലി ആശംസകൾ അദ്ദേഹം അറിയിച്ചു.
മഹാമാരിക്കെതിരെ രാജ്യം നടത്തുന്ന പോരാട്ടത്തെ കുറിച്ച് പ്രധാനമന്ത്രി സംസാരിച്ചു. മുഖമില്ലാത്ത ശത്രുവിനെതിരെ പോരാടുന്നതിൽ രാജ്യം എങ്ങനെയാണ് ഐക്യവും സാഹോദര്യവും പ്രകടിപ്പിച്ചതെന്ന് അദ്ദേഹം അടിവരയിട്ടു. ഫലമായി സമൂഹത്തിലും ഭരണത്തിലും വന്ന നല്ല മാറ്റങ്ങളെക്കുറിച്ചും അദ്ദേഹം സംസാരിച്ചു, ഈ മാറ്റങ്ങൾ സമൂഹങ്ങളെ കൂടുതൽ കരുത്തുറ്റതാക്കിയെന്നും കൂട്ടിച്ചേർത്തു.
ആളുകൾ, പ്രക്രിയകൾ, സ്ഥാപനങ്ങൾ എന്നിവയ്ക്കിടയിലുള്ള അന്തർലീനമായ സാധ്യതകൾ സാക്ഷാത്കരിക്കുന്നതിലേക്ക് പ്രയാസകരമായ സമയങ്ങൾ എങ്ങനെ നയിക്കുന്നുവെന്ന് പ്രധാനമന്ത്രി എടുത്തുപറഞ്ഞു. ഈ മനോഭാവത്തിൽ നിന്ന് പ്രചോദനം ഉൾക്കൊള്ളാൻ പിഎംഒ ഉദ്യോഗസ്ഥരെ അദ്ദേഹം ഉദ്ബോധിപ്പിച്ചു.
2047-ലും അതിനുശേഷവും രാഷ്ട്രത്തിന് ശക്തമായ അടിത്തറ പാകുന്നതിനുള്ള ഈ ദശകത്തിന്റെ പ്രാധാന്യം എടുത്തുകാണിച്ചുകൊണ്ട്, പിഎംഒയിലെ എല്ലാപേരും തങ്ങളുടെ പരമാവധി കഴിവുകളോടെ ഒരുമിച്ച് പ്രവർത്തിക്കണമെന്നും രാജ്യത്തെ കൂടുതൽ ഉയരങ്ങളിലെത്താൻ സഹായിക്കണമെന്നും പ്രധാനമന്ത്രി പറഞ്ഞു.
മന്ത്രിസഭ
കെൻ-ബെത്വ നദീജല പദ്ധതിയുടെ ഇന്റർലിങ്കിംഗിന് കേന്ദ്ര മന്ത്രിസഭ അംഗീകാരം നൽകി
44,605 കോടി രൂപ ചെലവ് വരുന്ന പദ്ധതി എട്ട് വർഷം കൊണ്ട് പൂർത്തിയാക്കും
103 മെഗാവാട്ട് ജലവൈദ്യുതിയും 27 മെഗാവാട്ട് സൗരോർജ്ജവും ഉൽപ്പാദിപ്പിക്കുന്ന പദ്ധതി
പദ്ധതിയുടെ നടത്തിപ്പിന് കെൻ-ബെത്വ ലിങ്ക് പ്രോജക്ട് അതോറിറ്റി  എന്ന പേരിൽ പ്രത്യേകോദ്ദേശ്യ വാഹനം  സ്ഥാപിക്കും
മധ്യപ്രദേശിലെ ഛത്തർപൂർ, പന്ന, ടികാംഗഢ് എന്നിവിടങ്ങളിലെ വരൾച്ച ബാധിത പ്രദേശങ്ങളിലും എന്നിവിടങ്ങളിലും ഉത്തർപ്രദേശിലെ ബന്ദ, മഹോബ, ഝാൻസി എന്നിവിടങ്ങളിലെ ജലക്ഷാമമുള്ള പ്രദേശങ്ങളിലും 10.62 ലക്ഷം ഹെക്ടറിൽ ജലസേചനം ലഭ്യമാക്കുന്നതാണ് പദ്ധതി.
62 ലക്ഷം പേർക്ക് കുടിവെള്ളമെത്തിക്കാൻ കനാൽ
കെൻ-ബെത്വ നദീതടങ്ങൾ ബന്ധിപ്പിക്കുന്ന പദ്ധതിക്കുള്ള ധനസഹായവും നടത്തിപ്പും പ്രധാനമന്ത്രി ശ്രീ നരേന്ദ്ര മോദിയുടെ അധ്യക്ഷതയിൽ ചേർന്ന കേന്ദ്ര മന്ത്രിസഭാ യോഗം അംഗീകരിച്ചു.
കെൻ-ബെറ്റ്വ ലിങ്ക് പദ്ധതിയുടെ ആകെ ചെലവ് 2020-21 ലെ വിലനിലവാരത്തിൽ 44,605 കോടി രൂപയാണ്. 36,290 കോടി രൂപ ഗ്രാന്റും 3,027 കോടി രൂപ വായ്പയും ഉൾക്കൊള്ളുന്ന പദ്ധതിക്ക് 39,317 കോടി രൂപയുടെ കേന്ദ്ര പിന്തുണയും കേന്ദ്രമന്ത്രിസഭ അംഗീകരിച്ചു.
ഈ പദ്ധതി ഇന്ത്യയിലെ നദീ പദ്ധതികളെ കൂടുതൽ പരസ്പരം ബന്ധിപ്പിക്കുന്നതിന് വഴിയൊരുക്കുകയും നമ്മുടെ ചാതുര്യവും കാഴ്ചപ്പാടും ലോകത്തിന് മുന്നിൽ പ്രദർശിപ്പിക്കുകയും ചെയ്യും.
ദൗധൻ അണക്കെട്ടിന്റെ നിർമ്മാണത്തിലൂടെയും ലോവർ ഓർ പ്രോജക്ട്, കോത ബാരേജ് - ബിനാ കോംപ്ലക്സ് മൾട്ടി പർപ്പസ് പ്രോജക്ട് എന്നീ രണ്ട് നദികളെ ബന്ധിപ്പിക്കുന്ന ഒരു കനാലും വഴി കെന്നിൽ നിന്ന് ബെത്വ നദിയിലേക്ക് വെള്ളം മാറ്റുന്നത് ഈ പദ്ധതിയിൽ ഉൾപ്പെടുന്നു. 10.62 ലക്ഷം ഹെക്ടർ വാർഷിക ജലസേചനവും 62 ലക്ഷം ജനങ്ങൾക്ക് കുടിവെള്ളവും 103 മെഗാവാട്ട് ജലവൈദ്യുതിയും 27 മെഗാവാട്ട് സൗരോർജ്ജവും ഉൽപ്പാദിപ്പിക്കുന്ന പദ്ധതിയാണിത്. അത്യാധുനിക സാങ്കേതിക വിദ്യയിൽ എട്ട് വർഷത്തിനുള്ളിൽ പദ്ധതി നടപ്പാക്കാനാണ് ഉദ്ദേശിക്കുന്നത്.
എംപി, യു പി സംസ്ഥാനങ്ങളിൽ വ്യാപിച്ചുകിടക്കുന്ന ജലക്ഷാമം നേരിടുന്ന ബുന്ദേൽഖണ്ഡ് മേഖലയ്ക്ക് ഈ പദ്ധതി വളരെയധികം പ്രയോജനം ചെയ്യും. മധ്യപ്രദേശിലെ പന്ന, ടികാംഗഡ്, ഛത്തർപൂർ, സാഗർ, ദാമോ, ദാതിയ, വിദിഷ, ശിവപുരി, റെയ്സൻ എന്നീ ജില്ലകൾക്കും ഉത്തർപ്രദേശിലെ ബന്ദ, മഹോബ, ഝാൻസി, ലളിത്പൂർ എന്നീ ജില്ലകൾക്കും ഈ പദ്ധതി വലിയ നേട്ടങ്ങൾ നൽകും.
പിന്നാക്കാവസ്ഥയിലുള്ള ബുന്ദേൽഖണ്ഡ് മേഖലയിൽ വർധിച്ച കാർഷിക പ്രവർത്തനങ്ങളും തൊഴിലവസരങ്ങളും വഴി സാമൂഹിക-സാമ്പത്തിക അഭിവൃദ്ധി വർദ്ധിപ്പിക്കുമെന്ന് പ്രതീക്ഷിക്കുന്നു. ഈ മേഖലയിൽ നിന്നുള്ള ദുരിത കുടിയേറ്റം തടയാനും ഇത് സഹായിക്കും.
പരിസ്ഥിതി സംരക്ഷണത്തിനും ഈ പദ്ധതി സമഗ്രമായി സഹായിക്കും. ഇതിനായി വൈൽഡ്ലൈഫ് ഇൻസ്റ്റിറ്റ്യൂട്ട് ഓഫ് ഇന്ത്യയുടെ സമഗ്രമായ ലാൻഡ്സ്കേപ്പ് മാനേജ്മെന്റ് പ്ലാൻ അന്തിമഘട്ടത്തിലാണ്.
പശ്ചാത്തലം:
2021 മാർച്ച് 22 ന്, രാജ്യത്തെ ആദ്യത്തെ പ്രധാന കേന്ദ്രാവിഷ്കൃത നദികളെ ബന്ധിപ്പിക്കുന്ന പദ്ധതി നടപ്പിലാക്കുന്നതിനായി കേന്ദ്ര ജലശക്തി മന്ത്രിയും മധ്യപ്രദേശ്, ഉത്തർപ്രദേശ് മുഖ്യമന്ത്രിമാരും തമ്മിൽ ചരിത്രപരമായ കരാർ ഒപ്പിട്ടു. നദികളെ ബന്ധിപ്പിച്ച്, മിച്ചമുള്ള പ്രദേശങ്ങളിൽ നിന്ന് വരൾച്ചബാധിത പ്രദേശങ്ങളിലേക്കും ജലദൗർലഭ്യമുള്ള പ്രദേശങ്ങളിലേക്കും ജലം എത്തിക്കുക എന്ന ശ്രീ. അടൽ ബിഹാരി വാജ്പേയിയുടെ കാഴ്ചപ്പാട് നടപ്പിലാക്കുന്നതിനുള്ള അന്തർ-സംസ്ഥാന സഹകരണത്തിന്റെ തുടക്കമനു ഈ കരാർ.
(
ആരോഗ്യ, കുടുംബക്ഷേമ മന്ത്രാലയം
ഇന്ത്യയുടെ കോവിഡ്-19 വാക്സിനേഷനുകളുടെ എണ്ണം 170.87 കോടി കവിഞ്ഞു
കഴിഞ്ഞ 24 മണിക്കൂറിനിടെ വിതരണം ചെയ്തത് 53.61 ലക്ഷത്തിലധികം ഡോസ് വാക്സിനുകള്
രോഗമുക്തി നിരക്ക് നിലവില് 96.70%
കഴിഞ്ഞ 24 മണിക്കൂറിനിടെ പുതുതായി രോഗം സ്ഥിരീകരിച്ചത് 71,365 പേര്ക്ക്
രാജ്യത്ത് ചികിത്സയിലുള്ളവരുടെ എണ്ണം നിലവില് 8,92,828
പ്രതിവാര രോഗസ്ഥിരീകരണ നിരക്ക് 7.57%
കഴിഞ്ഞ 24 മണിക്കൂറിനിടെ നല്കിയ 53.61 ലക്ഷത്തിലധികം  ഡോസുള്പ്പെടെ, ഇന്നു രാവിലെ 7 വരെയുള്ള കണക്കനുസരിച്ച് ഇന്ത്യയിലെ കോവിഡ്-19 പ്രതിരോധ കുത്തിവയ്പുകളുടെ എണ്ണം 170.87 കോടി  പിന്നിട്ടു. 1,90,41,308 സെഷനുകളിലൂടെയാണ് ഈ നേട്ടം കൈവരിച്ചത്.
ഇന്നു രാവിലെ 7 വരെയുള്ള പ്രാഥമികവിവരമനുസരിച്ച് വാക്സിന് ഡോസുകള് ഇനി പറയുന്ന വിഭാഗങ്ങളിലായാണ് നല്കിയിട്ടുള്ളത്:
ആരോഗ്യപ്രവര്ത്തകര്
ഒന്നാം ഡോസ് 1,03,98,181
രണ്ടാം ഡോസ് 1,00,05,351
കരുതല് ഡോസ് 37,23,616
മുന്നണിപ്പോരാളികള്
ഒന്നാം ഡോസ് 1,84,02,946
രണ്ടാം ഡോസ് 1,75,95,829
കരുതല് ഡോസ് 49,60,626
15-18 പ്രായപരിധിയിലുള്ളവര്
ഒന്നാം ഡോസ് 5,04,94,313
രണ്ടാം ഡോസ് 92,19,707
18-44 പ്രായപരിധിയിലുള്ളവര്
ഒന്നാം ഡോസ് 54,60,68,719
രണ്ടാം ഡോസ് 41,97,38,863
45-59 പ്രായപരിധിയിലുള്ളവര്
ഒന്നാം ഡോസ് 20,12,29,449
രണ്ടാം ഡോസ് 17,48,33,878
60നുമേല് പ്രായമുള്ളവര്
ഒന്നാം ഡോസ് 12,55,71,357
രണ്ടാം ഡോസ് 10,94,31,875
കരുതല് ഡോസ് 70,31,995
കരുതല് ഡോസ് 1,57,16,237
ആകെ 1,70,87,06,705
കഴിഞ്ഞ 24 മണിക്കൂറിനുള്ളില് 1,72,211 പേര് സുഖം പ്രാപിച്ചതോടെ രാജ്യത്താകെ ഇതുവരെ കോവിഡ് മുക്തരായവരുടെ എണ്ണം 4,10,12,869 ആയി.
ദേശീയ രോഗമുക്തി നിരക്ക് 96.70% ആണ്.
കഴിഞ്ഞ 24 മണിക്കൂറിനുള്ളില് ഇന്ത്യയില് പുതുതായി രോഗം സ്ഥിരീകരിച്ചത് 71,365 പേര്ക്കാണ്.
നിലവില് 8,92,828 പേരാണ് ചികിത്സയിലുള്ളത്. നിലവില് ചികിത്സയിലുള്ളത് രാജ്യത്തെ ആകെ രോഗബാധിതരുടെ 2.11 ശതമാനമാണ്.
രാജ്യത്തെ പരിശോധനാശേഷി തുടര്ച്ചയായി വര്ധിപ്പിക്കുകയാണ്. കഴിഞ്ഞ 24 മണിക്കൂറിനുള്ളില് 15,71,726 പരിശോധനകള് നടത്തി. ആകെ 74.46 കോടിയിലേറെ  പരിശോധനകളാണ് ഇന്ത്യ ഇതുവരെ നടത്തിയത്.
രാജ്യത്തുടനീളം പരിശോധനാശേഷി വര്ദ്ധിപ്പിച്ചപ്പോഴും പ്രതിവാര രോഗസ്ഥിരീകരണ നിരക്ക് 7.57 ശതമാനമാണ്. പ്രതിദിന രോഗസ്ഥിരീകരണ നിരക്ക് 4.54 ശതമാനമാണ്.
(Visitor Counter : 139